CELEX: 32011D0487
Language: hr
Date: 2011-08-01 00:00:00
Title: Odluka Vijeća 2011/487/ZVSP od 1. kolovoza 2011. o izmjeni Zajedničkog stajališta 2002/402/ZVSP o mjerama ograničavanja protiv Osame bin Ladena, članova organizacije Al Qaida i talibana te ostalih pojedinaca, skupina, poduzeća i subjekata povezanih s njima

18/Sv. 014
            
            
               HR
            
            
               Službeni list Europske unije
            
            
               19
            
         32011D0487
   
               L 199/73
            
            
               SLUŽBENI LIST EUROPSKE UNIJE
            
            
               01.08.2011.
            
         
      ODLUKA VIJEĆA 2011/487/ZVSP
   od 1. kolovoza 2011.
   o izmjeni Zajedničkog stajališta 2002/402/ZVSP o mjerama ograničavanja protiv Osame bin Ladena, članova organizacije Al Qaida i talibana te ostalih pojedinaca, skupina, poduzeća i subjekata povezanih s njima
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegov članak 29.,
   budući da:
   
               (1)
            
            
               Dana 27. svibnja 2002. Vijeće je donijelo Zajedničko stajalište 2002/402/ZVSP (1).
            
         
               (2)
            
            
               Dana 17. lipnja 2011. Vijeće sigurnosti Ujedinjenih naroda donijelo je Rezoluciju 1989 (2011.) („UNSCR 1989 (2011.)”) zabrinuto naglašavajući neprestanu opasnost koju Al Qaida i s njom povezane druge osobe, skupine, poduzetnici i subjekti predstavljaju za međunarodni mir i sigurnost te ponovno potvrđujući odlučnost Vijeća sigurnosti da se suoči sa svim aspektima te opasnosti.
            
         
               (3)
            
            
               U tom smislu, Rezolucija Vijeća sigurnosti Ujedinjenih naroda 1989 (2011.) zadržava mjere ograničavanja kako su prethodno određene stavkom 8. točkom (c) Rezolucije 1333 (2000.) te stavcima 1. i 2. Rezolucije 1390 (2002.) u pogledu Al Qaide i drugih s njom povezanih osoba, skupina, poduzetnika i subjekata, uključujući one iz dijela C („Osobe povezane s Al Qaidom”) i dijela D („Subjekti i druge skupine i poduzetnici povezani s Al Qaidom”) s Pročišćenog popisa utvrđenog sukladno Rezoluciji 1267 (1999.) i Rezoluciji 1333 (2000.), kao i one određene nakon datuma donošenja Rezolucije Vijeća sigurnosti Ujedinjenih naroda 1989 (2011.).
            
         
               (4)
            
            
               Sukladno tome, trebalo bi izmijeniti Zajedničko stajalište 2002/402/ZVSP.
            
         
               (5)
            
            
               Provedbene mjere Unije određene su Uredbom Vijeća (EZ) br. 881/2002 (2),
            
         DONIJELO JE OVU ODLUKU:
   Članak 1.
   Zajedničko stajalište 2002/402/ZVSP ovim se mijenja kako slijedi:
   
               1.
            
            
               Naslov se zamjenjuje sljedećim:
               „Zajedničko stajalište Vijeća 2002/402/ZVSP od 27. svibnja 2002. o mjerama ograničavanja protiv članova organizacije Al Qaida te drugih s njima povezanih osoba, skupina, poduzetnika i subjekata”.
            
         
               2.
            
            
               Članak 1. zamjenjuje se sljedećim:
               „Članak 1.
               Ovo Zajedničko stajalište primjenjuje se na članove organizacije Al Qaida i druge osobe, skupine, poduzetnike i subjekte povezane s njima iz popisa sastavljenog sukladno Rezolucijama Vijeća sigurnosti Ujedinjenih naroda 1267 (1999.) i 1333 (2000.), koje Odbor osnovan sukladno Rezoluciji Vijeća sigurnosti Ujedinjenih naroda 1267 (1999.). treba redovito ažurirati”.
            
         Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 1. kolovoza 2011.
      
         
            Za Vijeće
         
         
            Predsjednik
         
         M. DOWGIELEWICZ
         
      
   
   
      (1)  SL L 139, 29.5.2002., str. 4.
   
      (2)  Uredba Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (SL L 139, 29.5.2002., str. 9.).